section_heading: Životopis
paragraph_text: Po završetku studija, vratio se u Hrvatsku te je postao makarski kanonik, učitelj, propovjednik i dušobrižnik. Godine 1715. ušao je u službu zadarskog nadbiskupa Vinka Zmajevića i zadobio čast arhiđakona u Zadru. Predavao je filozofiju i moralnu teologiju svećnicima-pripravnicima u Zadru, da bi ga 1722. godine, papa Inocent XIII. (1721. – 1724.), imenovao trogirskim biskupom. Pohodio je svoju biskupiju 1723, 1726. i 1730., a 1724. godine održao je biskupsku sinodu kako bi potaknuo povratak crkvene stege među klerom.